Alumim

Alumim (hebraisk skrift עֲלוּמִים, tyder Ungdom) er ein kibbutz nordvest i Negevørkenen sør i Israel. Han ligg nær Gazastripa og høyrer til Sdot Negev regionale kommune. I 2011 hadde han 430 innbyggjarar.

Historie
Kibbutzen vart grunnlagd i 1966 som ein grensebusetnad mot Egypt av Bnei Akiva-medlemmar frå ein Nahal-gar'in. Landområdet hadde høyrt til Den religiøse kibbutzrørsla sidan 1940-åra og det vart tidlegare drive jordbruk her av kibbutzen Be'erot Yitzhak, som vart flytta då han vart øydelagd under den arabisk-israelske krigen i 1948.

I løpet av åra kom fleire Nahal-grupper til kibbutzen, i tillegg til grupper av immigrantar frå World Bnei Akiva. Dei største gruppene frå utlandet kom frå Storbritannia. I dag har Alumim kring 140 medlemmar, basert på kring 70 familiar. Kring 20% av medlemmane er immigrantar frå Storbritannia.

Kjelder
<div class="references-small">
Denne artikkelen bygger på «Alumim» frå ,  den 12. september 2015. 
 oppgav desse kjeldene:

Bakgrunnsstoff
Offisiell nettstad 

Kategori:Kibbutzar
Kategori:Den religiøse kibbutzrørsla
Kategori:Busetnader grunnlagde i 1966
Kategori:Busetnader i Det sørlege distriktet i Israel
Kategori:1966 i Israel